Kristian Olaf Bernhard Birkeland (r. juovlamánu 13. b. 1867 Oslos, j. suoidnemánu 14. b. 1917 Tokyos Jáhpanis) lei fysihka professor Oslo universitehtas. Birkeland lei máŋggabealát dutki gii almmuhii sullii 70 dieđalaš artihkkala, golbma monografiija ja 59 pateantta. Birkeland lei earenoamážit elektrisitehta ja magnetismma dutki, ja son lei njunuš guovssahasdutki gii lihkostuvai ráhkadit guovssahassimulašuvnna iežas laboratoriijas.